Εξαιρετική φιλοξενία σε έναν υπέροχο χώρο!!
Η πολύ θετική εμπειρία μου ξεκίνησε ήδη πριν την άφιξή μου στο διαμέρισμα, καθώς η επικοινωνία υπήρξε πολύ άμεση: πολύ γρήγορες και ικανοποιητικές απαντήσεις σε όλες μου τις ερωτήσεις. Επίσης, παρόλο που η άφιξή μου ήταν πολύ αργά το βράδυ (μετά τις 12), το καλωσόρισμα ήταν πολύ θερμό.
Το διαμέρισμα ακριβώς όπως στις φωτογραφίες, πεντακάθαρο, περιποιημένο και με όλες τις παροχές. Έμεινα γαι μεγάλο χρονικό διάστημα και είχε όλες τις απαραίτητες συσκευές και σκεύη (όλα καίνουργια) για να υποστηρίξουν την άνετη διαμονή μου.
Το μπαλκόνι πολύ ωραίο (ιδανικό για το πρωινό καφεδάκι) και η γειτονιά επίσης. Παρόλο που ήταν στο κέντρο και πολύ κοντά στην Εγνατία, είχε πάρα πολύ ησυχία. Επίσης είχε πολλά καφέ, καταστήματα, φούρνους, σούπερ μάρκετ, φαρμακεία, ζαχαροπλαστεία και ό,τι άλλο μπορεί να χρειάζεται κάποιος σε απόσταση λίγων λεπτών με τα πόδια, το ιδανικό σημείο μεταξύ Ναυαρίνου και Αγίας Σοφίας. Πολύ κοντά στη διασκέδαση και στην καρδιά της πόλης (και από άποψη αγοράς), κι όμως χωρίς καμία ενόχληση από κίνηση δρόμου.
Οι οικοδεσπότες πολύ φιλόξενοι και πάντα πρόθυμοι να με βοηθήσουν με το καθετί, ειδικά καθώς η διαμονή μου ήταν για μερικές εβδομάδες.
Το συστήνω ανεπιφύλακτα και σίγουρα θα το προτιμήσω και πάλι στην επόμενη επίσκεψή μου στη Θεσσαλονίκη.